open-index/open-wikipedia-markdown huggingface dataset:
Lenkijos demokratinė kairioji sąjunga

**Lenkijos demokratinė kairioji sąjunga**,(**SLD**, lenk. *Sojusz Lewicy demokraticznej*) – Lenkijos politinė partija.

## Valdžioje

*Lenkijos demokratine kairiąja sąjunga* pavadinta I kongrese 1999 m. gruodžio 18 d., reorganizavus 1990 m. įkurtą Demokratinę kairiąją sąjungą ir Lenkijos socialdemokratų partiją.

1991 m. rinkimuose gavo 60 vietų iš 460 Seime ir 4 iš 100 Senate. 1993 m. gauta 171 vieta Seime, 1997 m. – 164 vietos Seime ir 23 Senate.

2001 m. rinkimuose gautos 192 vietos, o kartu su UP iškovota 216 vietų Seime ir 75 Senate. Koalicija sudarė Lešeko Milerio vyriausybę. Senato maršalu išrinktas Lionginas Pastusiakas, Seimo pirmininku – Marekas Borovskis.

2004 m. gegužės mėn. po korupcijos skandalų, nepavykus įgyvendinti ryžtingų ekonominių reformų ir iš partijos pasitraukus M. Borovskio grupei, L. Mileris atsistatydino.

## Struktūra

Struktūra atitinka valstybės administracinę struktūrą – veikia savarankiškos ir savo veiklą koordinuojančios gminų, pavietų, vaivadijų, krašto organizacijos. Visų renkamų organų kadencija – 4 metai. Kongresas, kurio delegatai yra vaivadijų atstovai ir parlamento nariai, renka partijos pirmininką, Tarybą, šaukiamą dukart per metus, partinį teismą ir revizijos komisiją. Tarp suvažiavimų šaukiama Konvencija.

SI narė nuo 1996 m. rugsėjo 9 d.

## Pirmininkai
 
* 1999 m. ir 2003 m. – Lešekas Mileris,
* 2004 m. – Kšyštofas Janikas
* 2004 m. ir 2005 m. – Juzefas Oleksis,
* 2005 m. – Vojcechas Oliejničakas.

## Nuorodos
* Oficiali svetainė
Liuksemburgo socialistinė darbininkų partija

**Liuksemburgo socialistinė darbininkų partija**, (**LSAP/POSL**, liuks.: *Lëtzebuerger Sozialistesch Arbechterpartei*, pranc.: *Parti Ouvriére Socialiste Luxembourgeois*) valdančioji Liuksemburgo kairioji partija.

Įkurta 1903 m., tačiau socialdemokratai C. M. Spoo ir M. Velteris dar 1896 m. buvo išrinkti į parlamentą. Jie ir inicijavo partijos atsiradimą. Iki 1944 m. vadinosi *Socialdemokratine partija*. Nuo įsikūrimo glaudžiai bendradarbiauja su Nepriklausomu profsąjungų susivienijimu. Palaiko griežtos ekonomijos, kainų ir atlyginimo lygsvaros, pramonės restruktūrizavimo politiką.

## Valdžioje

Iki 1933 m. nuolat Atstovų rūmuose turėjo po 2 atstovus. 1945–1947 kartu su komunistais įėjo į koalicinę vyriausybę. 1965 m. rinkimuose gavo 5 parlamento vietas. 1968–1971 partijoje vyko įvairių srovių kova, pasibaigusi dešiniosios dalies išėjimu ir atskiros *Liuksemburgo socialdemokratų partijos* įkūrimu.

1974 pirmą kartą atsidūrė opozicijoje, bet 1975–1979 ir 1984–1994 dalyvavo koalicijoje su Krikščionių socialine liaudies partija.

1984 m. rinkimuose į Atstovų rūmus gavo 21, 1989-18 vietų, 1999 m. – 13 vietų iš 60. 2002 m. priimta nauja partijos programa, kurioje daugiausia dėmesio skiriama statybos, šeimos problemoms, ekonominei politikai. 2004 m. parlamento rinkimuose gavo 24 vietas ir vėl sudarė koaliciją su Krikščionių socialine liaudies partija.

Ministrais pirmininkais buvo : Pjeras Diuponas, Jozefas Bešas, Pjeras Fridenas, Pjeras Verneris, Žanas Klodas Junkeras ir Žakas Santeras.

1995–2000 m. Žakas Santeras buvo Europos Komisijos pirmininku.

## Struktūra

Turi 6000 narių. Suvažiavimas 2 metams renka 29 narių Direktorių komitetą, 13 narių Vykdomąjį komitetą, 7 narių kontrolės komitetą, prižiūrinti visą visų partijos struktūrų veiklą ir 5 narių Disciplinos tarybą, nagrinėjančią statuto pažeidimus. Vykdomasis organas Generalinis sekretoriatas.

Leidžia laikraštį „*Tageblatt zeitung für Letzeburg*“.

Veikia jaunimo organizacija *Les Jeunesses Socialistes Luxembourgeoises* (JSL), kurios pirmininkas nuo 2001 m. Žanas Polis Espenas.

SI narė nuo 1951.

## Pirmininkai

* 1990 m. Robertas Goebbelsas,
* 2002 m. Žanas Aselbornas.

## Nuorodos
* Oficiali svetainė
Skruostikaulis

**Skruostikaulis** () – kaukolės veidinės dalies porinis plokščiasis kaulas, esantis veido šone, įeinantis į akiduobės šoninę sieną ir smilkininę duobę, su smilkinkaulio skruostine atauga sudarantis skruosto lanką (*arcus zygomaticus*).

Kaulas netaisyklingo rombo pavidalo, turi tris paviršius: į šoną ir priekį atsikreipęs šoninis paviršius (*facies lateralis*), į akiduobę – akiduobinis paviršius (* facies orbitalis*), atgal ir į vidų – smilkininis paviršius (*facies temporalis*). Viršutinis kampas, arba kaktinė atauga (*processus frontalis*) jungiasi su skruostine kaktikaulio atauga, o šoninis aštrus kampas nutįsta į smilkininę ataugą, susijungti su smilkinkaulio skruostine atauga.
Makedonijos socialdemokratų sąjunga

**Makedonijos socialdemokratų sąjunga**, (SDUM, maked.: *Социјалдемократски сојуз на Македонија* , arba *Socijaldemokratski sojuz na Makedonija*) – valdanti Makedonijos politinė partija.

Įkurta 1991 m., Makedonijai atsiskyrus nuo Jugoslavijos. 1992–1998 ir 2002–2004 m. Vyriausybės pirmininku dirbo Branko Crvenkovskis, 1992 m. jauniausias premjeras Europoje. Jam vadovaujant Makedonija atsiskyrė nuo Jugoslavijos, 1993 m. tapo JTO, 1995 m. OSCE nare, pavyko normalizuoti santykius su Albanija.

1994 m. buvo sudaryta trijų partijų *Sąjunga už Makedoniją*, laimėjusi 96 vietas Asamblėjoje. Tačiau 1998 m. kilo nauja Kosovo krizė ir 1998 m. rinkimuose SDSM gavo tik 17 vietų iš 85 pagal mažoritarinę sistemą bei 10 daugiamandatėje apygardoje. Rinkimus į 120 vietų parlamentą laimėjo Nacionalinės vienybės demokratinė partija, tačiau ji nesugebėjo išspręsti nei nacionalinių problemų su albanų tautine mažuma, nei demokratijos plėtros uždavinių.

2002 m. rugsėjo 15 d. SDSM vadovaujamas aljansas „Kartu su Makedonija“ gavo pusę parlamento vietų ir B. Crvenkovskis vėl sudarė vyriausybę. 2004 m. B. Crvenkovskis išrinktas šalies prezidentu.

SI narė stebėtoja nuo 1996 m. rugsėjo 9 d., tikroji narė nuo 2003 m. spalio 27 d. PES narė stebėtoja.

Parlamento pirmininkai:
* 1996-1998 m. Tito Petkovskis,
* 2002-2003 m. Nikola Popovskis,
* 2003 m. – Ljubčo Jordanovskis.

SDSM pirmininkai
* 1991 m. – Branko Crvenkovskis,
* 2004 m. – Vladas Buckovskis.

## Nuorodos
* Oficiali svetainė
Nosikaulis

**Nosikaulis** () – kaukolės veidinės dalies plokščias porinis kaulas. Jis yra vidurinėje ir viršutinėje veido dalyse ir suformuoja tarpusavyje jungtį, nosies „tiltą“. Kiekvienas jų turi du paviršius ir keturias sienas.

## Paviršiai

#### Išorinis paviršius

Išorinis paviršius, *facies lateralis*, yra įgaubtas iš viršaus žemyn, išgaubtas į šonus, yra uždengtas kaktinės ataugos, *processus frontalis*, ir raumens *musculus compressor naris* ir turintis apie centrą angą, nedidelės venos perdavimui.

#### Vidinis paviršius

Vidinis paviršius, *facies medialis*, iš vienos pusės į kitą yra įgaubtas ir eina iš viršaus į apačią, išvagotas nosies-antakių nervų grioveliais.

## Sienos

#### Viršutinis kraštas

Viršutinis kraštas, *margo superior*, yra siauras, tankus ir dantytas susijungimui su nosies priekinio kaulo įpjova.

#### Apatinis kraštas

Apatinis kraštas, *margo inferior*, yra plonas ir suteikia prisijungimo plotą šoninėms nosies kremzlėms. Šalia jo vidurio yra įpjova, kuri žymi anksčiau paminėto griovelio galą.

#### Šoninis kraštas

Šoninis kraštas, *margo lateralis*, yra dantytas ir nuožulnus vidinio paviršiaus pirmoje dalyje ir einant žemyn link išorinio paviršiaus, kad galėtų jungtis su priekine atauga, *processus frontalis*, viršutiniame žandikaulyje.

#### Vidinis kraštas

Vidinis kraštas, *margo medialis*, viršutinėje dalyje yra storesnis nei apatinėje, sudaro kremzlinį paviršių su savo antra puse iš priešingos pusės, ir yra prailgintas vertikaliąja kryptimi link keteros, kuri yra nosies pertvaros dalis.

## Nosikaulio struktūra

Nosikaulis yra porinė į apačią platėjanti plokštelę, viršutiniu kraštu suaugusi su kaktikauliu ir įeinanti į nosies stogo priekinį dalį, o laisvu apatiniu kraštu iš viršaus ribojanti kriaušinę atvarą, *apertura piriformis*. Šoniniais kraštais nosikauliai sudaro siūles su viršutinių žandikaulių kaktinėmis ataugomis, o vidiniais susijungia tarpusavyje. Išilgai vidinio paviršiaus leidžiasi išilginė akytkaulinė vaga, *sulcus ethmoidalis*, bendravardžiam nervui, kuris išeina į kaulo viršutinį paviršių per nosinę anga, *foramen nasale*.

## Kaulo orientacija

Nustatant kurios pusės kaulas jį reikia orientuoti taip, kad karpytas storgalys butų atsuktas į viršų, iškilas paviršius – į išorę, o aštrus, trumpas kraštas į priekį

## Sąnariai

Nosies sąnariai sukimba su keturiais kaulais: dviem kaukolės kaulais: kaktikauliu ir akytkauliu, ir dviem veido kailais: pleištakauliu ir viršutiniu žandikauliu.

## Kaulėjimas
Abu kaulai kaulėja iš to paties centro, susidarančio vaisiaus gyvenimo trečio mėnesio pradžioje, ir yra membranoje esančioje kremzlinės nosies kapsulės viršutinėje priekinėje dalyje.
Frank Lampard

**Frankas Lampardas jaunesnysis** (; g. 1978 m. birželio 20 d. Romforde, Anglijoje) – anglų futbolininkas, Londono „Chelsea“ futbolo klubo legenda, nuo 2019 iki 2021 m. šio klubo vyriausiasis treneris. Futbolininko karjeros pabaigoje futbolininkas atstovavo Niujorko City komandą už Atlanto. Lampardas pradėjo karjerą būdamas 17 metų West Ham United ekipoje bei vėliau žaidė už „Swansea City“.

## Futbolininko karjera
Futbolininko tėvas Frankas Lampardas vyresnysis taip pat buvo futbolininkas, žaidė gynėjo pozicijoje ir su West Ham United klubu dukart laimėjo FA taurę.

Frankas Lampardas keletą metų buvo įsitvirtinęs Anglijos futbolo rinktinės pagrindinėje sudėtyje. Per savo karjerą, iki 2006 sausio 1 dienos jis yra įmušęs 130 įvarčių, iš jų 61 – atstovaujant Chelsea ir 10 – Anglijos rinktinei. Šie pasiekimai yra itin įspūdingi, nes Lampardas žaidė vidurio saugo pozicijoje ir įvarčių mušimas nebuvo jo pagrindinė užduotis aikštėje.

Lampardas yra laimėjęs Anglijos Premier lygos čempiono titulą, Lygos taurę ir Community Shield turnyrą (visi – su Chelsea 2005), o 1999 atstovaudamas West Ham United klubui – UEFA Intertoto taurę. Anglijos rinktinės sudėtyje Lampardas sužaidė 38 rungtynes.

2005 lapkritį Lampardas užėmė antrą vietą geriausio Europoje žaidžiančio futbolininko rinkimuose, nusileidęs tik Brazilijos rinktinės ir FC Barcelona žvaigždei Ronaldinho. Po mėnesio jis nusileido brazilui ir užėmė antrą vietą FIFA rengiamuose geriausio Pasaulio futbolininko rinkimuose.

2014 metais Frankas Lampardas buvo pakviestas prisijungti prie vienos geriausių „Barclays Premier League“ komandos Manchester City.

2014 metų gruodžio 13-ą dieną Lampardas įsirašė 135-ąjį įvartį į savo sąskaitą ir tapo antruoju futbolininku kartu su Thierry Henry, įmušusiu daugiausia įvarčių „Barclays Premier League“.

Futbolininko karjerą baigė New York City klube 2016 m.

Žaidė Nacionalinėje komandoje nuo 1999 m. spalio 10 d., dalyvavo 2006 m. pasaulio čempionate.

## Trenerio karjera

Lampardas pradėjo trenerio karjerą Derby County klube 2018 m. Atsilaisvinus Chelsea trenerio pozicijai, 2019 m. Lampardui buvo pasiūlytas trenerio kontraktas, kurį jis priėmė. Nepaisant klubo legendos statuso, Chelsea užimant tik 8 vietą čempionato lentelėje Lampardas buvo atleistas 2021 m. sausio mėn.

## Laimėjimai
;West Ham United
;* UEFA Intertoto taurė: 1999 m.

;Chelsea
* Premier League: 2004–05, 2005–06, 2009–10 m.
* FA taurė: 2007, 2009, 2010, 2012 m.
* Anglijos futbolo lygos taurė: 2005, 2007 m.
* FA Community Shield: 2005, 2009 m.
* UEFA Čempionų lyga: 2012 m.

## Dalyvavimas čempionatuose

|}

## Nuorodos
Neuropsichologija

**Neuropsichologija** – psichologijos šaka, taip pat priskiriama neuromokslams, tirianti psichikos funkcijas kaip kognicija, kalba, emocijos, sąmonė, jų mechanizmus bei neurofiziologinius pagrindus, jų reikšmę praktinėje veikloje.

Neuropsichologija remiasi bendrosios, eksperimentinės psichologijos bei psichofiziologijos metodais bei atitinkamais duomenimis.

## Taikymas
Pagrindinė neuropsichologijos taikymo sritis yra klinikinė neuropsichologija ir su ja susiję tyrimai.

Neuropsichologijoje kaip ir neurologijoje gali būti remiamasi, pvz., galvos smegenų veiklos po lokalinio jų pažeidimo ir kitais duomenimis.

## Taip pat skaitykite
* Neuromokslai
Maltos darbininkų partija

**Maltos darbininkų (leiboristų) partija**, (**MLP**, maltietiškai *Partit Labourista*) – viena iš dviejų pagrindinių Maltos partijų. Tiek Britanijos valdymo, tiek nepriklausomybės metais ne kartą sudarė vyriausybes.

Įkurta 1920 m. kaip *Darbo partija* ir buvo valdanti partija iki 1947 m. 1938–1939 įvykdė socialinio aprūpinimo ir švietimo reformas.

1949 m. po kelių politinių krizių, pasitraukus iš partijos jos lyderiui dr. Pauliui Bofai, kuris kelis kartus buvo premjeru varžydamasis su kitu lyderiu Domu Mintofu, reorganizuota ir pavadinta *Maltos darbininkų partija*.

7-ame dešimtmetyje apribojo bažnyčios dalyvavimo politikoje galias, dėl to buvo atskiriamas nuo bažnyčios kiekvienas maltietis, įstojęs į MLP ar balsavęs už ją.

1971–1987 vykdė ekonomikos ir socialines reformas, žymiai pagerinusias gyvenimo lygį. Buvo nacionalizuoti visi bankai, ryšių priemonės, sausi dokai perduoti dirbančiųjų kontrolėn, sutvarkyta mokesčių sistema, įvestas garantuotas minimalus darbo užmokestis, sulygintos vyrų ir moterų darbo sąlygos. 1974 m. Malta tapo respublika.

MLP uždraudė JAV laivams įplaukti į Maltos uostus, pasiekė, kad iš salos būtų iškeltas NATO štabas, 1979 m. likviduota ir Didžiosios Britanijos karinė bazė.

1981 rinkimuose buvo gavusi 49,1 balsų ir turėjo 35 vietas parlamente. 1982–1987 Maltos prezidente buvo išrinkta A. Barbara. Reformas kiek sustabdė 8 dešimtmečio pabaigos ekonomikos krizė, iki 15 % padidėjo nedarbas, todėl, nors 1987 m. rinkimuose ir gavo 48,9 balsų bei 34 vietas Atstovų rūmuose, o partijos lyderis Alfredas Santas tapo ministru pirmininku, valdžią 1998 m. teko užleisti Nacionalistų partijai. 2003 m. parlamente gavo 30 vietų iš 65 ir liko opozicijoje.

2004 m. laimėjo 3 iš 5 Maltai skirtų vietų Europarlamente. MLP tapo PES nare.

SI narė nuo 1955 m., turi 30 000 narių. Glaudžiai bendradarbiauja su Visuotine darbo sąjunga.

Partijos pirmininkai:
* 1949 m. – Domas Mintofas,
* 1984 m. – Karmelis Mintofas Boničis,
* nuo 1999 m. Alfredas Santas.

## Nuorodos
* Oficiali svetainė 
* Partijos radijo Super 1 Radio ir TV svetainė
I amžius pr. m. e.

**Pirmasis amžius prieš mūsų erą** – šimto metų laikotarpis, prasidėjęs **[[100 m. pr. m. e.]]** sausio 1 dieną ir pasibaigęs **[[1 m. pr. m. e.]]** gruodžio 31 dieną.

Tūkstantmečiai: 2 tūkstantmetis pr. m. e. – **[[1 tūkstantmetis pr. m. e.]]** – 1 tūkstantmetis

Amžiai: II amžius pr. m. e. – **I amžius pr. m. e.** – I amžius

## Apžvalga

Per šį amžių visos nepriklausomos valstybės atsidūrė Senovės Romos valdžioje, jas valdė paskirti valdytojai ar marionetiniai karaliai. Pačioje Romoje kelis kartus buvo kilę pilietiniai karai, galiausiai sukėlę 500 metų senumo respublikos žlugimą, kai visa valdžia susitelkė vieno žmogaus (imperatoriaus) rankose. Respublikos žlugimas atvėrė kelią tokių žmonių kaip Julijus Cezaris, Markas Antonijus ir Augustas autoritarinėm ambicijom. Oktaviano tapimas imperatoriumi Augustu žymi Romos respublikosa pabaigą ir Romos imperijos pradžią. Amžiaus pabaigoje gimė Jėzus, pagrindinė krikščionybės figūra.

## Įvykiai

* 92 m. pr. m. e. Lucijus Licinijus Lukulas įsiveržia į Armėniją pradėdamas šimtmečius trukusius Romėnų-persų karus.
* 81 m. pr. m. e. Lucijus Kornelijus Sula tampa Romos diktatoriumi ir įveda svarbias reformas.
* 73 m. pr. m. e. Spartakas pradeda vergų sukilimą. 
* 63 m. pr. m. e. Pompėjus užima Jeruzalę, Judėja tampa Romos vasaline valstybe.
* 57 m. pr. m. e. Silla įkuriama pietryčių Korėjoje (tradicinė data pagal Samguk Sagi, XII a. istorinį dokumentą).
* 53 m. pr. m. e. Partai nugali Kraso vadovaujamus romėnus Karės mūšyje.
* Iki 7 m. pr. m. e. valdant pirmam Romos imperatoriui Augustui jo karvedys, būsimasis imperatorius Tiberijus, pavergė Germaniją nuo Reino iki Elbės.
* Archeologiniai tyrimai rodo, kad dabartinis Vilniaus Pilies kalnas, dar prieš mūsų erą buvęs piliakalnis, iš kurio kontroliuota svarbi prekybos ir karo kelyje brasta per Nerį ties Vilnios žiotimis.

## Metai
Obelinis rauplėgrybis

**Obelinis rauplėgrybis** (*Venturia inaequalis*) – parazitinis grybas, sukelinatis obelų rauples. Tai viena dažniausių Lietuvoje obelų ligų, sumažinančių vaisių kokybę ir derlių.

Serga obelų lapai, vaisiai ir jaunos šakutės. Iš pradžių susiformuoja žalsvomis apnašėlėmis padengti lopeliai. Apnašėlėse susiformuoja grybo sporos – konidijos, kuriomis liga plinta, apkrėsdama jaunus vaisius, ūglius bei lapus. Ant vaisių susidaro ryškiau atsiribojančios, paruduojančios dėmės. Jų vietoje vaisiaus luobelė gali sutrūkinėti, o jauni vaisiai deformuotis. Apkrėstos jaunos šakutės nudžiūva. Žiemoja parazito grybiena šakutėse ir nukritusiuose lapuose. Čia susidaro pseudopericetciai su aukšliasporėmis. Šios sporos subręsta pavasarį ir vėl apkrečia jaunus obelų lapus ir ūglius.
III amžius pr. m. e.

**Trečiasis amžius prieš mūsų erą** – šimto metų laikotarpis, prasidėjęs **[[300 m. pr. m. e.]]** sausio 1 dieną ir pasibaigęs **[[201 m. pr. m. e.]]** gruodžio 31 dieną.

Tūkstantmečiai: 2 tūkstantmetis pr. m. e. – **[[1 tūkstantmetis pr. m. e.]]** – 1 tūkstantmetis

Amžiai: IV amžius pr. m. e. – **III amžius pr. m. e.** – II amžius pr. m. e.

## Įvykiai
* **[[206 m. pr. m. e.]]** Kinijoje pradeda valdyti Han dinastija.
* Rytų baltų archeologinę Milogrado kultūrą pakeitė Zarubincų kultūra.

## Žymūs žmonės
* **[[287 m. pr. m. e.|287]]–[[212 m. pr. m. e.]]** Archimedas, graikų matematikas

## Metai
IV amžius pr. m. e.

**Ketvirtasis amžius prieš mūsų erą** – šimto metų laikotarpis, prasidėjęs **[[400 m. pr. m. e.]]** sausio 1 dieną ir pasibaigęs **[[301 m. pr. m. e.]]** gruodžio 31 dieną.

Tūkstantmečiai: 2 tūkstantmetis pr. m. e. – **[[1 tūkstantmetis pr. m. e.]]** – 1 tūkstantmetis

Amžiai: V amžius pr. m. e. – **IV amžius pr. m. e.** – III amžius pr. m. e.

## Įvykiai
### Baltai
* Lietuvoje pradėta lydyti geležį. Žinoma daugiau kaip 200 radaviečių. Lietuvoje metalo lydymo krosnelėse iš balų rūdos buvo lydoma tik geležis.
* **Apie [[325 m. pr. m. e.]]** - Aisčių kraštus aplankė Pytėjas iš Masilijos. Geografas Pytheas randa aesti gyvenant Vyslos žiotyse.

## Metai
V amžius pr. m. e.

**Penktasis amžius prieš mūsų erą** – šimto metų laikotarpis, prasidėjęs **[[500 m. pr. m. e.]]** sausio 1 dieną ir pasibaigęs **[[401 m. pr. m. e.]]** gruodžio 31 dieną.

Tūkstantmečiai: 2 tūkstantmetis pr. m. e. – **[[1 tūkstantmetis pr. m. e.]]** – 1 tūkstantmetis

Amžiai: VI amžius pr. m. e. – **[[V amžius pr. m. e.]]** – IV amžius pr. m. e.
## Įvykiai
### Baltai
* **[[V a. pr. m. e.]] - [[I a.]]** Ankstyvasis geležies amžius.
* Seimo ir Dysnos žemupio bei vidupio upyne išplito rytų baltų archeologinė piliakalnių Juchnovo kultūra, kuria I a. pr. m. e. pakeitė Sosnicos kultūra. Žmonės kūrėsi nedideliuose piliakalniuose, upelių krantuose. Šią kultūrą paliko Herodoto minimi budinai.
* **[[425 m. pr. m. e.]]** mirė Herodotas (iš Halikarnaso, Herodotos; g. 484 m. pr. m. e.) – pirmasis pasaulyje istorikas. Savo veikale „Istorija“ mini, kad į šiaurę nuo skitų žemdirbių gyvenę neurai ir androfagai, o į šiaurę nuo skitų klajoklių - budinai, kad į Šiaurės jūrą įtekančią Eridano upę, iš kurios gabenamas gintaras (Herodotas, Istorija, III, 115, p. 195).

## Metai
Respublikonų liaudies partija

**Respublikonų liaudies partija** (, **CHP**) – viena pagrindinių Turkijos politinių partijų.

## Istorija
Įkurta 1985 m., susijungus 1923 m. Mustafos Kemalio (K. Atatiurko) įkurtai Liaudies respublikonų partijai (LRP) ir Socialinės demokratijos partijai (SDP).

Liaudies respublikonų partija buvo valdžioje nuo Osmanų imperijos žlugimo iki Turkijos respublikos sukūrimo. 1920–1923 M. Kemalis vadovavo Turkijos parlamentui, kuris paskelbė šalies nepriklausomybę. 1923–1938 m. valstybei vadovavo M. Kemalis, po jo mirties – 1938–1950 m. šalies prezidentas ir partijos lyderis buvo Ismetas Inenius, 1923–1937 m. buvęs premjeru. Jis taip pat vadovavo vyriausybei po 1960 m. valstybės perversmo 1961–1965 m. 1946 m. partija pralaimėjo pirmuosius daugiapartinius rinkimus, bet 1950 m. atsikovojo pozicijas.

1971–1973 m. buvo sudaryta koalicinė N. Erimo vyriausybė. 1973–1975 m. koaliciniam kabinetui bei 1975–1980 m. keliems trumpalaikiams kabinetams vadovavo partijos lyderis B. Edževitas. 1977 m. rinkimuose LRP buvo gavusi 41 1 % balsų. 1978 m. LRP tapo tikruoju SI nariu.

1980 m. rugsėjo 12 d. įvykus kariniam perversmui, B. Edževitas buvo suimtas, partija, tuo metu turėjusi 600 000 narių, uždrausta.

1983 m. LRP atnaujino veiklą, tačiau iš partijos išėjo dalis kairiųjų su B. Edževitu. Po susijungimo ir Turkijos respublikos liaudies partijos įkūrimo narių skaičius išaugo, tačiau 1987 m. rinkimuose ji gavo 24,8 % balsų ir 99 parlamento mandatus.

2002 m. rinkimuose buvo laimėjusi 178 vietas, 2005 m. gavo 154 vietas 550 vietų parlamente ir liko opozicijoje.

1986 m. SI konsultacinis, 1989 m. tikrasis narys.

## Vadovai
Partijos pirmininkai:
* 1938 m. – Ismetas Inenius,
* 1966 m. – Bulentas Edževitas,
* 1973 m. – Orchanas Eijuboglu,
* 1979 m. – Mustafa Ustundagas,
* 1992 m. – Denizas Baikalas.

## Šaltiniai

## Nuorodos
* Oficiali svetainė (turkų k.)
Lactococcus lactis

***Lactococcus lactis*** – laktokokų (*Lacotcoccus*) genties bakterijų rūšis.

Tai nesudarantis sporų, nejudrus, gramteigiamas kokas, sudarytas iš poros lastelių arba trumpos grandinėlės. Jie yra 0,5–1,5 mikrono ilgio. Šios bakterijos gyvena ant augalų, gyvūnų odos ir plaukų.

## Sinonimai
* *[[Streptococcus lactis]]*
* *[[Streptococcus cremoris]]

== [[Porūšis|Porūšiai]] ==
* *Lactococcus lactis cremoris*
* *Lactococcus lactis hordniae*
* *Lactococcus lactis lactis*

== Panaudojimas ==
Šios bakterijos plačiai naudojamos [[pasukos|pasukų]] ir [[sūris|sūrio]] gamyboje. *Lactococcus lactis* porūšis *laktis'' yra naudojamas gaminant šiuos sūrius: Bri, Kamamberas, Čederis, Colby, Gruyère, Parmesanas ir Rokforas
Vengrijos socialistų partija

**Vengrijos socialistų partija** () – pagrindinė kairioji Vengrijos politinė partija.

## Istorija

1990 m. parlamento rinkimuose buvę komunistai gavo vos 10,89 % balsų ir 14 vietų 386 vietų parlamente (176 renkami pagal mažoritarinę sistemą, 140 pagal regioninius sąrašus, 70 nacionaliniu sąrašu), tačiau 1994 m., nedarbui pasiekus 12 %, o infliacijai 22 %, atgavo pozicijas ir laimėję 209 vietas, sudarė vyriausybę.

1998 m. rinkimuose iškovotos tik 134 vietos, bet 2002 m. vėl gavo 178 vietas ir sudarė L. Kovačo vyriausybę.

2004 m. Europarlamento rinkimuose gavo 9 iš 24 Vengrijai skirtų vietų.

SI narė nuo 1995. PES narė nuo 2004 m.

Partijos pirmininkai:
* 1988 m.- Gyula Hornas, paskutinis komunistinės vyriausybės užsienio reikalų ministras,
* 1995 m. – Laslo Kovačas.

## Nuorodos
* Oficiali svetainė
Kaimaniniai vėžliai

**Kaimaniniai vėžliai** (*Chelydridae*) – vėžlių (*Testudines*) šeima, kuriai priklauso plėšrūs gėlavandeniai vėžliai. Turi gerai išvystytą raginį šarvą ir ilgą uodegą. Galva didelė, kojų pirštai su odos plėvėmis ir aštriais nagais. 

Minta vandens gyvūnais ir ypač žuvimis.

Šeimoje šios rūšys:
* Kaimaninis vėžlys (*Chelydra serpentina*)
* Grifinis vėžlys (*Marcroclemys temminckii*)
Sausumos vėžliai

**Sausumos vėžliai** (*Testudinidae*) – vėžlių (*Testudines*) šeima, kuriai priklauso augalėdžiai sausumoje gyvenantys vėžliai, turintys aukštą šarvą. Kojos storos, pirštai tarpusavyje sujungti stipriai.

Paplitę daugiausia Afrikoje ir Pietryčių Azijoje. Kai kurios rūšys aptinkamos Šiaurės ir Pietų Amerikoje. Šeimoje yra 13 genčių, 45 rūšys:

* *Agrionemys*:
** *[[Agrionemys horsfieldii]]*
* *Dipsochelys*:
** *Dipsochelys abrupta*
** Arnoldo dramblinis vėžlys (*Dipsochelys arnoldi*)
** *Dipsochelys daudinii*
** Aldabros dramblinis vėžlys (*Dipsochelys dussumieri*)
** *Dipsochelys grandidieri*
** Seišelių dramblinis vėžlys (*Dipsochelys hololissa*)
* *Furculachelys*:
** *[[Furculachelys nabeulensis]]*
* *Geochelone*:
** raudonkojis vėžlys (*Geochelone carbonaria*)
** čilinis vėžlys (*Geochelone chilensis*)
** geltonkojis vėžlys (*Geochelone denticulata*)
** žvaigždinis vėžlys (*Geochelone elegans*)
** Galapagų dramblinis vėžlys (*Geochelone nigra*)
** panterinis vėžlys (*Geochelone pardalis*)
** plokščianugaris dramblinis vėžlys (*Geochelone platynota*)
** spinduliuotasis vėžlys (*Geochelone radiata*)
** *[[Geochelone sulcata]]*
** kampuotasis vėžlys (*Geochelone yniphora*)
* *Gopherus*:
** dykuminis vėžlys (*Gopherus agassizii*)
** Teksaso vėžlys (*Gopherus berlandieri*)
** geltonjuostis vėžlys (*Gopherus flavomarginatus*)
** Goferio vėžlys (*Gopherus polyphemus*)
* *Homopus*:
** *[[Homopus areolatus]]*
** *[[Homopus boulengeri]]*
** *[[Homopus femoralis]]*
** *[[Homopus signatus]]*
* *Indotestudo*:
** *[[Indotestudo elongata]]*
** *[[Indotestudo forstenii]]*
* *Kinixys*:
** *[[Kinixys belliana]]*
** kiniksas (*Kinixys erosa*)
** *[[Kinixys homeana]]*
** *[[Kinixys natalensis]]*
** *[[Kinixys spekii]]*
* *Malocochersus*:
** plokščiašarvis vėžlys (*Malacochersus tornieri*)
* *Manouria*:
** rudasis vėžlys (*Manouria emys*)
** *[[Manouria impressa]]*
* *Psammobates*:
** *[[Psammobates geometricus]]*
** *[[Psammobates oculiferus]]*
** *[[Psammobates tentorius]]*
* *Pyxis*:
** madagaskarinis voravėžlis (*Pyxis arachnoides*)
** Madagaskaro plokščiauodegis vėžlys (*Pyxis planicauda*)
* *Testudo*:
** *[[Testudo angulata]]*
** *[[Testudo antakyensis]]*
** *[[Testudo flavominimaralis]]*
** graikinis vėžlys (*Testudo graeca*)
** Balkanų vėžlys (*Testudo hermanni*)
** egiptinis vėžlys (*Testudo kleinmanni*)
** kraštuotasis vėžlys (*Testudo marginata*)
** *[[Testudo weissingeri]]*

## Nuorodos
* [Konvencija dėl nykstančių laukinės faunos ir floros rūšių tarptautinės prekybos](http://eur-lex.europa.eu/LexUriServ/LexUriServ.do?uri=CELEX:21973A0303(01):LT:NOT) (Konvencijoje pateiki dalies vėžlių lietuviški pavadinimai)
Apyvarpė

**Apyvarpė** () – žiedinė odos raukšlė, dengianti vyro lytinio organo, varpos, galvutę. Ji susidaro distaliniame varpos gale odai priaugus prie varpos galvutės vainikinės vagos. Vidinė apyvarpės pusė išklota plonu epidermiu.

Nesilaikant higienos, apyvarpės maišelyje kaupiasi riebalų liaukų išskyros, šlapimo liekanos, nusilupęs epitelis. Visos šios liekanos sudaro tirštą varškės pavidalo dvokiančią masę – smegmą. Laiku nenuplovus prasideda tų liekanų irimas, kuris gali sukelti varpos galvutės ir apyvarpės uždegimą – balanopostitą. Todėl dažnai dėl šių priežasčių kai kuriose tautose taikomas ritualinis paprotys apipjaustyti berniukams varpos galvutės odos raukšlę (žr. apipjaustymas).

## Ligos

Esant siaurai apyvarpės angai, apyvarpės negalima atsmaukti už varpos galvutės. Tokia būklė vadinama fimoze.
Dėl labai siauros apyvarpės angos būna sunku šlapintis, nes šlapimas teka siaura srovele, o dalis jo lieka šlapimo pūslėje.
Šlapinantis gali išsipūsti apyvarpės maišelis, susidaryti akmenys.
Smegma

**Smegma** ( 'muilas') – varpos apyvarpės maišelyje susikaupianti organinių medžiagų masė. Ją sudaro apyvarpės riebalų liaukučių išskyros, nusilupusio epidermio ląstelės, spermos, šlapimo ir lytinių liaukų sekreto liekanos, taip pat yra specifinė nepatogeninė mikroflora. Sparčiausiai smegma gaminasi apie 18-25 m. amžiaus vaikinams, senatvėje beveik nustoja.

Laiku nenuplovus šios medžiagos ima irti, sukeldamos nemalonų kvapą ir niežulį. Nesilaikant higienos gali prasidėti balanopostitas – varpos galvutės ir apyvarpės uždegimas (šią ligą gali skatinti ne tik higiena, bet ir fimozė). Todėl varpą kasdien privalu nuplauti šiltu vandeniu su muilu.
Rumunijos demokratinė partija

**Rumunijos demokratinė partija**,(**PD**, rum.: *Partidului Democrat*) – viena iš svarbiausių Rumunijos centristinių partijų.

Įkurta 1992 m. kovo 27 – 29 suvažiavime Bukarešte vietoje *Nacionalinio gelbėjimo fronto* (FSN, rum.: *Frontul Salvarii Nationale*), *Demokratų partijos*, *Muncijos demokratų partijos*, *Socialdemokratų vienybės partijos*, *Rumunijos demokratinio fronto* ir kitų partijų bei judėjimų.

1990 m. rinkimuose FSN gavo 66,31 balsų ir turėjo parlamente 263 vietas iš 396 bei senate 91 vietą iš 119. FSN lyderis Jonas Iliesku 1990, 1992 m. ir 2000 m. išrinktas šalies prezidentu. Petre Romanas 1989–1991 m. buvo ministru pirmininku.

1992 m. rinkimuose FSN iškovojo 43 vietas Atstovų rūmuose ir 18 senate. Tačiau po šių rinkimų tarp dviejų FSN lyderių kilo konfliktai ir P. Romano šalininkai pasivadino *Rumunijos demokratų partija*. J. Iliesku šalininkai sudarė PSD.

1996 m. rinkimuose PD dalyvavo kartu su PSDR ir gavo 53 vietas Atstovų rūmuose bei 23 senate, P. Romanas išrinktas parlamento pirmininku. 1998 m. buvo sudaryta kairioji Čiorbos vyriausybė.

2000 m. rinkimuose gavo 31 vietą Atstovų rūmuose ir 13 vietų senate. Geresni buvo savivaldybių rinkimų rezultatai, Trajanas Basesku išrinktas Bukarešto meru. 2001 m. priimta nauja programa ir statutas, partija atsisakė demokratinio socializmo doktrinos ir pasuko konservatizmo link. P. Romanas nesutiko su tokia pozicija ir 2003 m. įkūrė Demokratinių jėgų partiją.

2004 m. rinkimuose PD dalyvavo kartu su Nacionaline liberalų partija ir gavo 113 vietų Atstovų rūmuose bei 49 vietas Senate. Trajanas Basesku išrinktas Rumunijos prezidentu, vietoje jo Bukarešto meru išrinktas Adreanas Videanu.

## Struktūra

Partija sudaryta teritoriniu principu, skyriai veikia daugelyje savivaldybių. Nacionalinis konventas renka Nacionalinę koordinacinę tarybą, Direkcinę kolegiją, Nacionalinį biurą ir partijos pirmininką.

Buvo SI konsultacinė narė nuo 1996 m., tikroji narė nuo 1999 iki 2004 m. Europos liaudies partijos asocijuota narė.

## Pirmininkai
 
* 1992 m. Petre Romanas,
* 2000 m. Trajanas Basesku,
* 2004 m. – Emilis Bocas.

## Nuorodos
* Oficiali svetainė
Teidė

**Teidė** () yra ugnikalnis Tenerifės saloje, vienoje iš Kanarų salų (Ispanija). Ugnikalnio aukštis yra 3718 m virš jūros lygio. Tai yra aukščiausia Ispanijos Karalystės viršūnė.

Teidės ugnikalnio kūgiška viršūnė stūkso senesnio 2000 m aukščio vulkano krateryje, didžiuliame gamtiniame smėlio ir pemzos amfiteatre. Senasis krateris, juosiamas 74 km ilgio sienos, yra oranžinių, purpurinių, tamsiai raudonų, pilkų, ochrinių kreivų uolų, išplėštų iš kalnų gelmių, arena. Ją raižo kanalai ir griovos (*cañadas*), kuriuos išskobė išsilydžiusi lava. Visa teritorija dabar yra nacionalinis parkas *Las Cañadas del Teide*.

Pati viršūnė irgi randuota. Statūs ir dantyti jos šonai išvagoti lavos, išsiliejusios iš mažo viršūnės kraterio. Iš 30 m gylio žiočių tebegaruoja sieringos dujos, kalnas šimtmečiais lieja lavą. 1705 m. ji užliejo didžiumą *Garačiko* uosto. Per išsiveržimą 1909 m. 5 km ilgio lavos liežuvis nutįso šiaurvakariniu šlaitu.

Žiemą temperatūra krinta žemiau nulio, griovos prisipildo sniego ir ledo, žvarbūs vėjai pusto skalūno žvyrą. Be to Teidės viršukalnė atlieka svarbų vaidmenį Tenerifės ekologijoje. Dėl didžiulio Teidės šešėlio vanduo ties pietiniu ir rytiniu salos krantais išlieka palyginti vėsus. Tai leidžia kauptis maistingosioms medžiagoms, todėl šiuose vandenyse įprato buriuotis banginiai bei delfinai ir ypač grindos.
Rumunijos socialdemokratų partija

**Rumunijos socialdemokratų partija** (, **PSD**) – pagrindinė kairiojo centro Rumunijos partija.

Įkurta 2001 m. birželio 16 d. susijungus **PDSR** ir **PSDR**.

## Istorija

**Rumunijos socialistų demokratų partija**, (**PSDR**, rum.: *Partidul Socialist Democratic Roman*) įkurta 1893 m. Bukarešte, susijungus Rumunijoje veikusioms darbininkų organizacijoms. Iki 1910 m. vadinosi **Socialdemokratų darbininkų partija** (rum.:*Partidul Social Democrat al Muncitorilor din România*), iki 1918 m. **Rumunijos socialdemokratų partija**, vėliau **Socialistų partija**. 1916 m. uždrausta.

1921 m. partija skilo, dalis įsijungė į III Internacionalą, dalis 1927 m. atkūrė **Rumunijos socialdemokratų partiją**. 1944–1947 m. veikė legaliai, bet iš rinkimų buvo eliminuota, vėliau inkorporuota į Komunistų partiją.

1989 m. buvusio generalinio sekretoriaus Adriano Dimitriu iniciatyva atkurta kaip **PSDR**, 1990 m. sausio mėn. įregistruota, buvo atkurta jos narystė SI , 1990 m. parlamento rinkimuose PSDR gavo 5 vietas, 1992 m. vietų negavo.

**Rumunijos socialinės demokratijos partija**,(**PDSR**, rum.: *Partidul Democratiei Sociale din Romania*) įkurta 1992 m. balandyje kaip **Demokratinis Nacionalinio gelbėjimo frontas** (**FDSN**, rum.:*Frontul Democrat al Salvarii Nationale*). FDSN ir partijos lyderis Jonas Iliesku 1990 m. išrinktas Rumunijos prezidentu. 1992 m. parlamento rinkimuose gavo 117 vietų Atstovų rūmuose ir 42 senate.

1993 m. PDSR susijungė su *Respublikonų partija*, *Bendradarbiavimo partija* ir *Rumunų socialistų demokratų partija*.

1996 m. rinkimuose PDSR gavo tik 91 vietą Atstovų rūmuose ir 41 senate. 2000 m. savivaldybių rinkimuose gavo 13 180 mandatų iš 41 378 ir 1461 merų postus iš 2957.

## Susivienijimas
2000 m. parlamento rinkimuose abi partijos dalyvavo kartu su *Humanistų partija* (**PUR**) ir laimėjo 36,88 % balsų bei 155 vietas Atstovų rūmuose bei 37,35 % balsų ir 65 vietas Senate. Tai ir lėmė partijų susivienijimą.

2004 m. koalicija gavo 132 vietas Atstovų rūmuose.

Partijoje apie pusė milijono narių. 2003 m. priimta programa, statutas, išrinkta 157 narių Centrinė taryba.

Socialistų Internacionalo tikroji narė nuo 2003 m. spalio 27 d. Europos socialistų partijos narė nuo 2004 m.

## Pirmininkai
* 1990 m. – Jonas Iliesku,
* 1992 m. – Oliviu Ghermanas,
* 1997 m. – Jonas Iliesku,
* 2000 m. – Adrianas Nastase,
* 2005 m. -	Mirča Geoana,
  
## Nuorodos
* Oficiali svetainė
San Marino socialistų ir demokratų partija

**San Marino socialistų ir demokratų partija**, (**PSDS**, :) – didžiausias San Marino politinis susivienijimas.

Pirmoji socialistinė partija San Marine buvo įkurta 1906 m., tačiau žymesnio vaidmens nevaidino, nes šalies politinis gyvenimas labai priklausė nuo Italijos.

1976 m., suskilus *San Marino socialdemokratų partijai* buvo įkurta *San Marino vieningoji socialistų partija* (**PSS**), kuri rinkimuose nuolat gauna 11-15 % balsų, o nuo 1978 m. įeina į vyriausybę. 1977 m. priimta programa *Socialistinis projektas*. Partijoje apie 800 narių. SI narė nuo 1976 m.

1990 m. ji pasivadino Socialistų partija(PSS), o 2005 m. vasario 9 d. susijungė su 2001 m. susikūrusia Demokratų partija (PDS).

## Struktūra

Naujoji partija kas 3 metus šaukia kongresą, kuris renka sekretorių, kuris kordinuoja partijos veiklą ir pirmininką, atstovaujantį partijai, taip par išrenka 80 narių Vykdomąją tarybą ir Politinį biurą.

Leidžia laikraštį *Riscossa socialista* (Socialistinis išvadavimas) ir *Giornale dei democratici* (Demokratų laikraštis).

PSDS išlaikė narystę SI, nuo 2005 m. PES narė

PSS sekretoriai
* 1989 m. – E. della Balda,
* 1999 m. – A. Kasalis,
* 2002 m. – Antonelo Bačiočis,
* 2003 m. – Mauro Čiaruzis.

PSDS sekretoriai:
* 2005 m. Klaudijus Feličis (demokratai) ir Mauro Čiaruzis (socialistai).
Pirmininkai:
* 2005 m. Ema Rosi (demokratai), Albertas Kečetis (socialistai)

## Nuorodos
* Oficiali partijos svetainė  italų k.
* Demokratų svetainė 
* Socialistų svetainė
Slovakijos Kryptis – socialinė demokratija

**Kryptis – socialinė demokratija**, (**SMER**, slo.:*Smer – sociálna demokracia*) – didžiausia Slovakijos kairioji politinė partija.

2005 m. sausio 1 d. naujai pasivadino susijungusios 2003 m. įsteigtos Trečiojo kelio koalicijos nedidelės Slovakijos socialinės demokratijos krypties politinės partijos – **Slovakijos demokratinės kairės partija** (SDL, *Strana demokratickej Lavice*), **Socialdemokratinė alternatyva** (SDA, *Sociálnodemokratická alternatíva*) ir **Slovakijos socialdemokratų partija** (SDSS, *Sociálnodemokratická strana Slovenska*).

## Kovų istorija

**Slovakijos socialdemokratų partija** įkurta 1905 m. Bratislavoje kaip Čekoslovakijos socialdemokratų partijos dalis. Iki tol slovakų socialdemokratai buvo sudarę Vengrija|Vengrijos socialdemokratų partijos grupę.

1918 m. SDSS aktyviai dalyvavo kuriant nepriklausomą Čekoslovakijos respubliką. Iki 1938 m. veikė legaliai, vėliau fašistų uždrausta, dalyvavo Piliečių bloko veikloje. 1944-46 buvo susijungusi su Komunistų partija, 1946 m. atsiskyrė *Darbo partijos* vardu ir 1947 m. įsiliejo į *Čekoslovakijos SDP*.

1968 m. buvo bandyta atgaivinti SDSS, bet buvo įvesti rusų tankai ir judėjimo lyderiai, tarp jų – Aleksandras Dubčekas, suimti.

1990 m. vasario kovo Bratislavoje įvyko atkuriamasis suvažiavimas, kuriame dalyvavo 300 delegatų. 1992 m. rinkimuose iškovojo tik 5 vietas Tautos rūmuose. Nuo 1992 m. SI narė.

Pirmininkai: 1905 m. – Emanuelis Lehockis, 1920 m. – Ferdinandas Benda, 1926 m. – Ivanas Dereris, 1938 m. – Janas Pociskas ir Francišekas Zimakas, 1944 m. – Aleksandras Bahurinskis, 1946 m. – Ivanas Frlička, 1990 m. – Ivanas Paulička, 1990 m. – Borisas Zala, 1992 m. – Aleksandras Dubčekas, 1993 m. – Jaroslavas Volfas, 2001 m. – Liudomiras Šlahoras, 2002 m. – Peteris Baratas, 2003 m. – Jaroslavas Volfas.

**Slovakijos demokratinės kairės partija** , 1990 m. atskilusi nuo Čekoslovakijos komunistų partijos, 1992 m. rinkimuose gavo 10 vietų Liaudies rūmuose, 9 vietas Tautos rūmuose ir 29 vietas Slovakijos nacionalinėje taryboje. 1998 m. gautos 23 vietos parlamente. SDL buvo SI narė nuo 1996 m. rugsėjo 9 d. ir PES nare nuo 2003 m.

## Partijos lyderiai
 
* 1999 m. – Jozefas Migas,
* 2003 m. – Liubomiras Petrakas,
* 2004 m. – Robertas Ficas, vienas populiariausių politikų šalyje.

## Nauju keliu

2004 SMER tapo trečiąja Nacionalinio susirinkimo partija, turinčia 25 iš 150 vietų. 2005 m. socialinių apklausų lyderė – ją rėmė 30 % respondentų. 2006 m. birželio 17 d. rinkimuose surinko 29,4 % balsų.

Partijos pirmininkas – teisės daktaras Robertas Ficas.

## Nuorodos

Oficiali svetainė
Socialdemokratai (Slovėnija)

**Socialdemokratai** () – Slovėnijos centro kairės ir proeuropietiška socialdemokratų politinė partija. Nuo 1993 m. iki 2005 m. partija vadinosi **Socialdemokratų vieningasis sąrašas** (). Ji yra Slovėnijos komunistų lygos pozicijos perėmėja. Po 2022 m. Slovėnijos parlamento rinkimų, Socialdemokratai paskelbė, kad prisijungs prie Laisvės judėjimo pirmininko Roberto Golobo vadovaujamos vyriausybės.

## Rinkimų rezultatai

### Nacionalinė asamblėja

## Partijos lyderystė

* Ciril Ribičič, 1990–1993
* Peter Bekeš, 1993
* Janez Kocijančič, 1993–1997
* Borut Pahor, 1997–2012
* Igor Lukšič, 2012–2014
* Dejan Židan, 2014–2020
* Tanja Fajon, 2020–

## Išnašos
David Gray

**David Gray** (*Deividas Grėjus*, g. 1968 m. birželio 13 d. Mančesteryje) – britų dainininkas, dainų kūrėjas.

## Diskografija
### Albumai
* *[[A Century Ends]]* (1993);
* *[[Flesh (album)|Flesh]]* (1994);
* *[[Sell Sell Sell]]* (1996);
* *[[White Ladder]]* (1999);
* *[[Lost Songs 95-98]]* (2000);
* *[[The EPs 1992-1994]]* (2001);
* *[[A New Day At Midnight]]* (2002);
* *[[Life in Slow Motion]]* (2005);

### Singlai
**Iš ''A Century Ends'':**
* „Birds Without Wings“ (1992)
* „Shine“ (1993)
* „Wisdom“ (1993)
**Iš ''White Ladder'':**
* „Please Forgive Me“ (1999) #72 JK
* „This Year's Love“ (1999)
* „Babylon“ (1999) #57 JAV
* „Babylon“ (2000) #5 JK
* „Please Forgive Me“ (2000) #18 JK
* „This Year's Love“ (2001) #20 JK
* „Sail Away“ (2001) #26 JK
* „Say Hello Wave Goodbye“ (2001) #26 JK
**Iš ''A New Day At Midnight'':**
* „The Other Side“ (2002) #35 JK
* „Be Mine“ (2003) #23 JK
**Iš ''Life in Slow Motion'':**
* „The One I Love“ (2005) #8 JK
* „Hospital Food“ (2005) #34 JK
* „Slow Motion“ (2006) –

## Nuorodos
* Oficialus David Gray tinklalapis
* Biografija
* David Gray lyrika 
* SongMeanings.net – David Gray
Kasikjarė

**Kasikjarė** () – upė pietų Venesueloje, kairioji Orinoko upės atšaka, didžiausia ir žinomiausia planetos upės bifurkacija. Atsiskyrusi Orinoko aukštupyje, 20 km žemiau La Esmeraldos gyvenvietės, Kasikjarė nebegrįžta į pagrindinę vagą, bet teka pietvakarių kryptimi ir įteka į Negro upę (kairysis Amazonės intakas) ties San Karlos de Rio Negru.

Priklausomai nuo vandens lygio Kasikjarė gali tekėti ir priešinga kryptimi, t. y. įtekėti į Orinoką. Kadangi Kasikjarė teka per mažai tyrinėtas vietoves, įvairių šaltinių duomenys apie kanalo ilgį įvairuoja nuo 225 iki 410 km. Kasikjarei tenka iki trečdalio Orinoko aukštupio debito. Potvynių metu Kasikjarės sistema tampa dar sudėtingesnė – link Negro baseino susidaro dar viena protaka. Manoma, kad Kasikjarės formavimosi procesas tebevyksta – su laiku ji turėtų „pagrobti“ Orinoko aukštupį ir visus jo vandenis nuplukdyti Amazonėn.

Didžiausi intakai: Parnonis, Siapa, Jatua (visi kairieji). Visa Kasikjarė laivuojama.

Kasikjarės pavadinimas kilęs iš jekvanų genties žodžio *Kashishiwadi*.

Kasikjarės kanalą 1800 m. ištyrė vokiečių mokslininkas Aleksandras von Humboltas, bet jo egzistavimą dar 1744 m. paminėjo ispanų jėzuitų misionierius tėvas Romanas.

## Šaltiniai

## Nuorodos
* Aleksandras von Humboldtas apie Kasikjarės upę
EBay

**„eBay“** – internetinių aukcionų ir elektroninės prekybos svetainė.

## Istorija

1995 m. rugsėjo mėn. Pierre Omidyar, Silicio slėnio programuotojas, gimęs Paryžiuje sukūrė tinklalapį, kuris vadinosi „Auctionweb“. Idėjos esmė – automatizuoti varžytines, kad jose dalyvauti galėtų kiekvienas, nesvarbu, kur bebūtų. Pavadinimas „eBay“ atsirado vėliau, kai jis bandė užregistruoti sugalvotą pavadinimą EchoBay. Kadangi jis jau buvo užimtas, pavadinimas sutrumpintas iki „eBay“.

1998 m. P. Omidyar ir jo draugas Jeffrey Skoll pasikvietė Meg Whitman, kad ji padėtų išlaikyti verslą. M. Whitman studijavo Harvardo verslo mokykloje ir buvo išmokusi, kokia yra prekinio ženklo svarba.

M. Whitman surinko savo buvusius kolegas iš tokių kompanijų, kaip „Pepsi“ ir „Disney“, subūrė patyrusią komandą, kurios nariai turėjo daugiau nei dvidešimties metų verslo patirtį ir sukūrė stiprią kompanijos viziją – „eBay“ yra kompanija, kuriai pagrindinis dalykas yra žmonių subūrimas, o ne daiktų pardavinėjimas.

Jie greitai atsikratė kolekcionuojamus daiktus pardavinėjančios įmonės įvaizdžio ir persikėlė į rinkas, kuriose vidutinės prekių pardavimo kainos (VPK) buvo didesnės. VPK yra pagrindinis dalykas nustatantis „eBay“ gaunamą procentą už pervedimą, todėl VPK kėlimas buvo vienas iš pagrindinių uždavinių.

1997 m. bendrovė pritraukė 6,7 mln. JAV dolerių privataus kapitalo lėšų iš „Benchmark Capital“ įmonės. 1998 m. „eBay“ pajamos siekė 4,7 mln. USD. 1998 m. rugsėjo 21 d. bendrovė pasiūlė akcijas biržoje ir P. Omidyar, J. Skoll tapo milijardieriais.

2008 m. bendrovė tapo tarptautine, turėjo šimtus mln. registruotų vartotojų, gavo 7,7 mlrd JAV dolerių pajamų. 2016 m. bendrovės pajamos pasiekė 9 mlrd. USD sumą, tačiau ši suma gerokai sumenko po „PayPal“ verslo atskyrimo 2015 m. 2002 m. „eBay“ bendrovė įsigijo „PayPal“ už 1,5 mlrd. USD.

2011 m. gegužės 11 d. „Microsoft“ nusipirko „Skype“ bendrovę už 8,5 mlrd. JAV dolerių iš „eBay“ bendrovės ir „Silver Lake“ privataus kapitalo įmonės. 2003 m. įkurtą „Skype“ po keleto metų už 2,6 mlrd. USD įsigijo interneto bendrovė „eBay“, o 2009 m. didžiąją dalį „Skype“ akcijų perpirko investicijų grupės „Silver Lake“ ir kitų partnerių konsorciumas.

## Klientų saugumo užtikrinimas

Kalbant apie klientų saugumą, „eBay“ jį užtikrina „Patikimumo ir Saugumo“ () centro pagalba. Šis centras siūlo šias paslaugas bei įrankius:
* „eBay“ atgalinis ryšys (). Tai kiekvieno vartotojo reputacija „eBay“ sistemoje. Ji gali būti teigiama, neigiama arba neutrali. Ši rodiklis yra rodomos kiekvieno pardavėjo asmeniniame informaciniame puslapyje. Tokiu būdu galima nustatyti, kuris pardavėjas yra sąžiningas ir kuris apgaudinėja.
* Pirkėjų apsauga. Besinaudojant „PayPal“ pirkėjo apsauga ir pasitaikius apgavystės atvejui, klientui kompensuojama iki 2000 JAV dolerių. Nuo 2015 m. „PayPal“ bendrovė atsiskyrė nuo „eBay“, tačiau bendrovės politika liko nepakitus.
* „eBay“ įrankių juosta () su sąskaitos sargu () padeda vartotojams apsaugoti savo sąskaitą.
* „eBay“ saugumo centras (). Tai „eBay“ gidas saugiam pirkimui bei pardavimui.

## Šaltiniai

## Nuorodos

* „eBay“ svetainė
Bat (dievybė)

**Bat** – karvės pavidalo deivė egiptiečių mitologijoje. Jos kulto centras buvo septintasis Aukštutinio Egipto nomas.

Veikiausiai Bat buvo svarbi dievybė vėlyvuoju ikidinastiniu laikotarpiu bei istorinio laikotarpio pradžioje. Dievybės kilmė nėra iki galo aiški, pagal vieną iš versijų, ji kilusi iš Mesopotamijos. Pirmąkart paminėta Piramidžių tekstuose („Bat su dviem veidais“). Svarbi vietinė dievybė Bat buvo daugelį šimtmečių; Vidurinės Egipto karalystės laikais susiliejo su deive Hator (tapo jos aspektu).

Gali būti, kad Bat pavaizduota ant Narmero paletės. Aptikta ir dar ankstyvesnė paletė, ant kurios gali būti pavaizduota ši dievybė. Ant šios paletės pavaizduota karvės galva su atsikišusiomis žvaigždės formos ausimis, taip pat su žvaigždėmis ant ragų galų ir viršugalvio. Ikonografijoje Bat vaizduota su žmogaus galva, karvės ausimis bei ragais, augančiais iš smilkinių. Visgi egiptiečių mene ši dievybė vaizduota retai.

Dievavardis Bat reiškia „moteriškoji dvasia“ arba „moteriškoji galia“.

## Išnašos
Monte Karlas

**Monte Karlas** (*Monte Carlo*) – Monako centras, garsus lošimų namais ir daugiadienėmis automobilių lenktynėmis. 15,5 tūkst. gyventojų (2000 m.).

Iš italų kalbos *Monte Carlo* reiškia „Karolio kalnas“. Kadangi buvo Monako princas Karolis III, todėl jo vardu ir pavadino vietovę.
Skaptukai

**Skaptukai** (*Anobiidae*) – vabalų (*Coleoptera*) šeima, kuriai priklauso cilindriškos formos smulkūs vabalai. Kūnas paprastai tamsiai rudas ar rusvas. Galva palenkta į apačią ir iš viršaus ją dažniausiai dengia priešnugarėlė. Antenos prisegtos galvos šonuose prieš akis. Antenos įvairios formos – pjūkliškos, šukiškos ar siūliškos. 

Lervos baltos ar gelsvos, su šviesiai ruda galva, pasagos formos. Jos žaloja baldus, medines pastatų konstrukcijas, kolekcijas, knygas, kankorėžius ir kt.

Pasaulyje yra apie 1500 rūšių, Lietuvoje – apie 26 rūšys.

## Nuorodos
* Coleoptera: Familia Anobiidae y Subfamilias
* Family: Anobiidae
Auksinis trikampis

**Auksinis trikampis** – regionas pietryčių Azijoje, Mianmaro, Tailando ir Laoso teritorijose. Šiame kalnuotame regione vietiniai gyventojai augina opijaus aguonas. Antrasis pagal apimtis heroino gamybos regionas pasaulyje, nusileidžiantis tik Auksinio pusmėnulio regionui. 2008 metais pagaminta 5 % viso pasaulinio heroino.

## Šaltiniai
Cigarsukiai

**Cigarsukiai** (*Attelabidae*) – vabalų (*Coleoptera*) šeima. Vabalai smulkūs, labai panašūs į straubliukus. Kūno paviršius ryškaus metalo blizgesio, ar juodas, kartais apaugęs retais plaukeliais. Antenos buožiškos. Antsparniai platesni už priešnugarėlę.

Vabalai aptinkami ant medžių bei krūmų lapų. Kai kurios rūšys kenkia sodams. Prieš dėdami kiaušinius, vabalai susuka iš vieno ar keleto lapų vamzdelius, panašius į cigarus. Cigarai netrukus sudžiūsta, juose vystosi cigrasukių lervos.

Lietuvoje gyvena apie 20 rūšių:
*Raudonsparnis cigarsukis (*Lasiorhynchites coeruleocephalus*)
*Mėlynsparnis cigarsukis (*Pselaphorhynchites nanus*)
*Kriaušinis cigarsukis (*Coenorrhinus pauxillus*)
*Gudobelinis cigarsukis (*Coenorrhinus aequatus*)
*Liepinis cigarsukis (*Byctiscus betulae*)
*Tuopinis cigarsukis (*Byctiscus populi*)
*Beržinis cigarsukis (*Deporaus betulae*)
*Ąžuolinis cigarsukis (*Attelabus nitens*)
*Lazdyninis cigarsukis (*Apoderus coryli*)
ir kt.

## Nuorodos
*The leaf-rolling weevils (Coleoptera: Rhynchitidae, Attelabidae) of the world fauna
*Трубковерты (Attelabidae)
Sala (2005 filmas)

**Sala** – 2005 m. mokslinės fantastikos filmas klonavimo ir utopijos tematika. Filmas išėjo 2005 m. liepos 22 d., išleido „DreamWorks“. Filmą režisavo Michael Bay. Scenarijaus autoriai: Caspian Tredwell-Owen, Alex Kurtzman ir Roberto Orci. Filmas pastatytas JAV, kainavo 122 mln. JAV dolerių. Bendros filmo pajamos iš teatrinio pastatymo – 160 mln. dolerių.

## Siužetas

Filmo veiksmas vyksta XXI amžiuje. Pagrindinis veikėjas Linkolnas yra utopinio miesto gyventojas. Jis tikėjosi, kad loterijos dėka bus perkeltas į „Salą“, kaip buvo teigiama paskutinę išlikusią ekologiškai švarią pasaulio vietą.

Filmo eigoje, jis išsiaiškina, kad išsvajotosios loterijos prizas yra melas. Tai sužinojęs su savo drauge Džordan nusprendžia bėgti į laisvę.

## Aktoriai
* Ewan McGregor (Linkolnas)
* Scarlett Johansson (Džordan)
* Djimon Hounsou
* Steve Buscemi
* Sean Bean
* Michael Clarke Duncan
* Michael Canavan
* Ethan Phillips (I)
* Brian Stepanek
* Siobhan Flynn
* Troy Blendell
* Jamie McBride